Alternativet kom for alvor i vælten i går, da det kom frem, at partiets østjyske storkreds havde valgt en tidligere talsmand for den omstridte Grimhøjmoské i Aarhus, Mohammad Sabah Ahmad, som ny folketingskandidat.

Men nu erkender partiet, at udvælgelsen af Mohammad Sabah Ahmad - og faktisk også en anden af de fem valgte folketingskkandidater - ikke er foregået efter partiets landsvedtægter.

De siger nemlig, at man skal have været medlem af partiet i tre måneder for at kunne blive valgt som folketingskandidat, hvad de to ikke har været.